लावारिस मिली असम की दो महिलाएं
सादुलपुर | पुलिसको पिछले चार दिनों में कस्बे में असम की दो महिलाएं लावारिस हालत में मिली। उक्त महिलाओं के आसामी भाषा बोलने उनके पतियों द्वारा छोड़कर जाने के कारण मामले का पूरा खुलासा नहीं हो पा रहा है। पूरी तहकीकात नहीं होने के कारण पुलिस की भी सिरदर्दी बढ़ गई। एक महिला मोहल्ला नरहड़ियान में किसी के घर पर रह रही है, वहीं दूसरी महिला शुक्रवार को बस स्टैंड पर मिली है। दोनों ही महिलाएं आसाम के जिला बरपेटा की रहने वाली और मुस्लिम है। महिला के अनुसार उसका नाम शमिम मुल्ताना पुत्री एमडी हुसैन निवासी बाजार चौक, बरपेटा (गुवाहाटी) है। इसी तरह एक महिला तीन दिन पूर्व लावारिश हालत में मिली थी। वह भी जिला बरपेटा की रहने वाली है।
awa_Deva hin_Deva